Yngvar Wang

Yngvar Wang (født 21. august 1904 på Høvik i Bærum, død 14. januar 1960 i Oslo) var en norsk jazzmusiker (saksofon og klarinett) og orkesterleder. Wang er en av veteranene innen norsk jazz, og var en del av en rekke sentrale orkestre i Oslo fra slutten av 1920-tallet. Han blir ansett som en av sin tids fremste og oftest hørte saksofonister.

Yngvar Wang er faren til sangeren og skuespilleren Sølvi Wang (1929–2011), og det var med hans orkester at hun først opptrådte offentlig.

Jens Book-Jenssen tildelte Yngvar Wang den årlige revyprisen "Peterprisen", etter Book-Jensens mellomnavn, i 1956 for "trofast arbeide i revyfaget" da han i flere år hadde arbeidet ved Chat Noir.

 Biografi 
Yngvar Wang begynte sin musikkarrière tidlig, som en del av det musikalske miljøet rundt glassverket Høvik Verk. Eksempelvis stiftet Yngvar Wang allerede den 18. august 1918  Høvik Verk Skolekorps sammen med Frithjof Pedersen, Frithjof Andersen og Olga Andersen. Senere stiftet han en rekke danseorkestre på Høvik.

Jens Book-Jenssen hadde fra han var ung hatt Yngvar Wang som et av sine forbilder, og skrev følgende i sin selvbiografi:
miniatyr|Yngvar Wang startet sin profesjonelle karriere ved Røde Mølle i Tivoli i Oslo på 1920-tallet.
Wangs profesjonelle karriere skjøt fart da han spilte på restaurant Røde Mølle i Tivoli i Oslo på slutten av 1920-tallet. Han ble raskt en anerkjent musiker, og spilte blant annet i Willie Vieths Kaba-orkester, Columbia danseorkester, Karl Westbys orkester, Trygve Fjelddalens orkester og Kristian Haugers orkester. Wang var også en del av «Den Norske Saxofonkvartetten» sammen med Bjarne Hansen, Jules de Vries (som ble professor i musikk i hjemlandet Holland) og William Syversen. Gruppen ble sammenlignet med den franske saksofonkvartetten, og var ofte å høre i radio.

Wang ble en del av Chat Noir-orkestret i 1934, og en periode var han også kapellmester ved teatret. Han var i en lenger periode kapellmester ved jazzklubben Regnbuen i Oslo med Yngvar Wangs Regnbueorkester. Da Regnbuen stengte i 1943 sto Wang for musikken på serveringsstedet Kongen i Oslo. Wang var også kjent som solist både fra opptredener i Universitetets Aula såvel som på «Freiakonsertene». miniatyr|Yngvar Wang som kapellmester ved Regnbuen i Oslo på 1940-tallet.

Yngvar Wangs datter, Sølvi Wang, begynte tidlig å synge sammen med farens orkester på Regnbuen. Da Sølvi ble sammen med Egil Monn-Iversen hjalp Yngvar Wang sin svigersønn med å få undervisning i arrangement og orkestering hos sin venn og kollega Sverre Bergh. Denne læretiden ble viktig for Monn-Iversen, siden orkestering og arrangering skulle bli det kunsteriske faget som Monn-Iversen anså som sin hovedbeskjeftigelse gjennom karrieren.
miniatyr|Yngvar Wang på saksofon i 1955 med sin svigersønn Egil Monn-Iversen som dirigent. 
Senere underholdt Wang med Yngvar Wangs orkester på restauranter og konsertarrangementer, og dessuten ved en rekke overseilinger med amerikabåtene. Han var med på en utallige plateinnspillinger, filminnspillinger og sceneforestillinge. Han samarbeidet blant annet tett med Jens Book-Jenssen og deltok i flere av svigersønnen Egil Monn-Iversens orkestre. Gjennom sin karriere var han engasjert ved de fleste restauranter og teatre i Oslo.

I tillegg til å være aktiv musiker underviste han også i klarinett ved Musikkonservatoriet i Oslo på 40- og 50-tallet.

Yngvar Wang var en aktiv musiker helt til sine siste leveår, og hans navn er sist registrert i musikalsk forbindelse i pressen, Aftenposten og VG, i 1956 i forbindelse med Wangs antagelig siste radiokonsert.

 Yngvar Wang i NRK Radio 
Wang ble tidlig en fast solomusiker i NRK Radios sendinger. Allerede før opprettelsen av NRK var han aktiv, blant annet den 6. juli 1931 var på plass da han spilte flere av Rudy Wiedoefts klassikere for saksofon på Kringkastingsselskapet sin radiostasjon. Etter dette var han stadig å finne i radiosendingene, eksempelvis var han den 6. januar 1933 på radio med «The universal five», der Aage Amundsen blant annet var med. Den 12. mai 1933 medvirket han i programposten «Saksofon- og klaverjazz» med Aage Amundsen, og i 1934 opptrådte han i NRK radio sammen med sangerinnen Romana Manzini Herseth. Han var en av musikerne i Pauline Hall-kvintetten som opptrådte i radioen den 8. januar 1937. Den 20. januar 1939 kunne han høres på radioen i en duett med Wenche Foss bak mikrofonen.

Fra 1946 og utover hadde han fast post i NRK radios sendeskjema med programmet «Yngvar Wang spiller saksofon».

 Diskografi 

 1935: Willie Vieths Kaba-orkester: Tina / Continental
1935: Willie Vieths Kaba-orkester: Med lillegranne humør / Ukjent tittel
 1935: Willie Vieths Kaba-orkester: Hokus pokus / Man sier lett «jeg elsker deg»
1936: Willie Vieths Kaba-orkester: Melodien går rundt omkring / Jeg lengter ut til skatteøen
 1936: Willie Vieths Kaba-orkester: Honolulu Lulu / Når månen går bort
1938: Columbia Danseorkester: Lambeth Walk / Hvorfor
1938: Kristian Haugers orkester: Swing kun i din ungdoms vår / Sesam, sesam, lukk deg opp
 1939: Columbia Danseorkester: Alexander's Ragtime Band / Ukjent tittel
1939: Kristian Haugers orkester: Josef, Josef / Alexander's Ragtime Band
 1940: Kristian Haugers orkester: Christiania swing / Du skal få danse på roser
1941: Kristian Haugers orkester: Nissetrott / Dukkedans
1941: Alf Søgaards orkester: The maid's night off / Every tub
1941: Kristian Haugers orkester: På musejakt / Vi møtes i drømme
 1941: Kristian Haugers orkester: Christiania swing / Sesam, sesam, lukk deg opp
 1942: Kristian Haugers orkester: Det går bra... / Adams parole
1943: Kristian Haugers orkester: På toppen / Karusell
1945: Karl Westbys orkester: Sett deg under et epletre / Musikus hvor er du?
1954: Nora Brockstedt med Egil Monn-Iversens orkester: Ja, hvorfor det? / Hvorfor kysser alle Solveig?
1954: Mary Anderson med Egil Monn-Iversens orkester: Over the rainbow / Life is so peculiar

 Referanser 

 Eksterne lenker 

 Yngvar Wang i Rockipedia 

Kategori:Personer fra Bærum kommune
Kategori:Norske jazzsaksofonister